OU-KE-MPO-2025/004340 Košice dňa 12.05.2025

#### **Z á p i s n i c a**

#### z  vyhodnotenia výsledkov vyhlásenia elektronickej aukcie /4. kolo/,

 vyhotovená v zmysle § 8aa ods. 4, písm. b) a § 8d ods. 2, písm. h) zákona č. 278/1993 Z. z. o správe majetku štátu v znení neskorších predpisov (ďalej len „*zákon o správe majetku štátu*“)

Miesto vyhodnotenia: Okresný úrad Košice, Komenského 52, 041 26 Košice

Dátum vyhodnotenia: 12.05.2025

Členov komisie na vyhodnotenie cenových ponúk vymenoval štatutárny orgán správcu dňa 24.03.2025.

Komisia na vyhodnotenie výsledkov vyhlásenia elektronickej aukcie:

predseda: JUDr. Ivana Zajacová, predseda

tajomník: Mgr. Lenka Macková

členovia: Ing. Mária Školníková

Ing. Ľubica Dreveňáková

**Predmet vyhlásenia elektronickej aukcie /4. kolo/:**

Predmetom vyhlásenia elektronickej aukcie bol prebytočný nehnuteľný majetok vo vlastníctve Slovenskej republiky, v dočasnej správe Okresného úradu Košice, Komenského 52, 041 26 Košice, ktorý je v katastri nehnuteľností, vedenom Okresným úradom Rožňava, katastrálnym odborom pre okres **Rožňava,** obec **Rožňava** a katastrálne územie **Rožňava,** zapísaný na **liste vlastníctva č. 6654,** a tam označený *takto:*

**Stavba: Rodinný dom, súpisné číslo 2228, postavený na parcele C KN č.** **5016/26**

*Spoluvlastnícky podiel pod* ***B1:* 1/1,**

vrátane príslušenstva, ktoré nie je predmetom evidencie v katastri nehnuteľností a je podrobne popísané v Znaleckom posudku č. 13/2024 zo dňa 29.05.2024, ktorý vypracoval Ing. Juraj Lenčák, znalec zapísaný v zozname znalcov, tlmočníkov a prekladateľov, vedenom Ministerstvom spravodlivosti Slovenskej republiky v odbore stavebníctvo, odvetvie odhad hodnoty nehnuteľností, evidenčné číslo znalca 914859.

Všeobecná hodnota nehnuteľnosti v sume 140 000,00 EUR bola v súlade s ust. §8aa ods. 5 a § 8a ods. 3 zákona o správe majetku štátu stanovená Znaleckým posudkom č. 13/2024 zo dňa 29.05.2024, vypracovaným Ing. Jurajom Lenčákom, znalcom v odbore stavebníctvo, odvetvie odhad hodnoty nehnuteľností podľa vyhlášky MS SR č. 492/2004 Z.z. o stanovení všeobecnej hodnoty majetku.

Predávaný prebytočný nehnuteľný majetok štátu bol ponúkaný za primeranú cenu zníženú o 60%, ktorá predstavuje čiastku 56 000 EUR.

Primeraná cena ponúkaného majetku: 140 000,00 EUR

|  |  |  |  |  |  |  |  |
| --- | --- | --- | --- | --- | --- | --- | --- |
| **Primeraná cena znížená o 60%: 56 000,00 EUR**

|  |  |
| --- | --- |
| Dátum zverejnenia ponuky: | 26.03.2025 |
| Začiatok lehoty na predkladanie ponúk: | 27.03.2025 |
| Koniec lehoty na doručovanie ponúk: | 25.04.2025 |

 |  |

|  |  |
| --- | --- |
| Zábezpeka suma: |  5 600,00 EUR |
| Zábezpeka banka: |  Štátna pokladnica SR |
| Zábezpeka účet: |  SK59 8180 0000 0070 0018 0074 |
| Zábezpeka variabilný symbol: |  1383402025 |

Správca si vyhradil právo zrušiť elektronickú aukciu a odstúpiť od ponuky.

**Vyhodnotenie vyhlásenia elektronickej aukcie /4. kolo/:**

V stanovenom termíne *(od 27.03.2025 do 25.04.2025)* doručili písomné ponuky a riadne zložili zábezpeku dvaja záujemcovia. Po otvorení obálok komisia zistila cenové ponuky týchto záujemcov nasledovne:

1. **Záujemca č. 1** za predmet vyhlásenia elektronickej aukcie ponúkol cenu 56 001,00 EUR a zábezpeku uhradil dňa 23.04.2025
2. **Záujemca č. 2** za predmet vyhlásenia elektronickej aukcie ponúkol cenu 56 400,00 EUR a zábezpeku uhradil dňa 25.04.2025

 Komisia ďalej zistila, že v stanovenom termíne, a to dňa 25.04.2025 boli prijaté úhrady zábezpeky na účet správcu od ďalších dvoch záujemcov, ktorými sú Ondrej Pápezsik a Richard Bugis. Písomné ponuky týchto dvoch záujemcov v stanovenom termíne na adresu správcu doručené neboli. Z uvedených dôvodov títo dvaja záujemca nesplnili podmienky vyhlásenia elektronickej aukcie /4. kolo/, a preto **je** **správca** v zmysle § 8aa ods. 4 písm. a) bod 2 zákona č. 278/1993 Z.z. o správe majetku štátu **povinný cenové ponuky záujemcov Ondrej Pápezsik a Richard Bugis** **vylúčiť z vyhlásenia elektronickej aukcie /4. kolo/.**

Komisia ako poradný orgán prednostu Okresného úradu Košice konštatovala, že:

1. zo strany záujemcov, uvedených pod por. č. 1 a 2 boli určené podmienky vyhlásenia elektronickej aukcie /4. kolo/ v zmysle zákona o správe majetku štátu splnené,
2. vyhlásenie elektronickej aukcie /4. kolo/ na vyššie uvedený nehnuteľný majetok štátu bolo v zmysle § 8aa ods. 6 zákona o správe majetku štátu úspešné, keďže v lehote na doručovanie ponúk boli predložené dve platné písomné cenové ponuky a dve riadne zložené zábezpeky,
3. odporúča prednostovi Okresného úradu Košice pre záujemcov vykonať elektronickú aukciu v zmysle § 8ab ods. 1 zákona o správe majetku štátu s východiskovou cenou 56 400,00 EUR.

V zmysle § 8ab ods. 2 zákona o správe majetku štátu správca vyzve najmenej päť dní pred začatím elektronickej aukcie všetkých uvedených záujemcov na predkladanie nových cenových ponúk v elektronickej aukcii.

Podpisy členov komisie:

JUDr. Ivana Zajacová, predseda .......................................................

Mgr. Lenka Macková, tajomník .......................................................

Ing. Mária Školníková, člen .......................................................

Ing. Ľubica Dreveňáková, člen .......................................................

Zapísala: Mgr. Lenka Macková